LECTORIBUS S. 
Non sine aliquo timoré primitias meas vobis trado, pu- 
blicoque submitto judicio, quae animi anxietas in eo 
facile erit excusanda, qui prima in litterarum campo 
locupletissimo scribendi subit pericula. Ëo magis haec 
mea perturbatio augetur, quum eandem fere mihi elegi 
dissertationis materiem, quam nuperrime Cel. AdolpK 
Funk libro doctissimo summaque instrücto elegantia il- 
lustravit. Manet vero solatium tristemque me arrigit, 
infinita esse naturae opéra divina atque immensa, nec 
primo semper intelligenda adspectu, semperque adhuc 
quaedam relinqui humano ingenio perscrutanda atque 
disquirenda. Quibus conlisus haec pauca conscripsi de 
Salamandra terrestri, imperfectam quidem rudemque 
opellam, ita, ut multa adhuc indaganda et observanda 
sint reliqua: qua tamen observationes quasdam de ad- 
mirando hoc animali Gottingae institutas notatu dig- 
niores publicavi. Decet enim tironem, naturam magis 
sequi, ejusque regulis in conscribendis libellis obtempe- 
rare, quam novas statuere theorias, nulla gaudentes ve- 
ritate, aut ea, quae decies jam repetita sint, aliis solum- 
